**KATALOG INFORMACIJA**

**OSNOVNE ŠKOLE KOPRIVNIČKI BREGI**

Koprivnički Bregi, siječanj 2012.

***I. UVODNE NAPOMENE***

Temeljem Zakona o pravu na pristup informacijama, članak 22. stavak 4.,( NN, broj: 172/03, 144/10, 77/11) ovaj Katalog informacija sadrži pregled informacija koje posjeduje, raspolaže ili nadzire Osnovna škola Koprivnički Bregi. Katalog sadrži informacije s opisom sadržaja, namjenom, načinom osiguravanja i vremenom ostvarivanja prava na pristup informacijama.

Osnovna škola Koprivnički Bregi, kao tijelo javne vlasti, omogućava pristup informacijama na sljedeći način:

1. putem službene web stranice Škole:
   * informacije o ustroju i nadležnosti Škole
   * informacije o zaposlenicima
   * informacije o aktivnostima Škole
   * informacije o pravnim i drugim aktima Škole
   * informacije o učeničkim aktivnostima
   * informacije o međuinstitucionalnim aktivnostima Škole
   * informacije o načinu i pravilima školovanja
   * najave aktivnosti Škole
   * objave priopćenja za javnost
2. neposrednim pružanjem informacija korisniku koji je podnio zahtjev za pristup informacijama,
3. uvidom u dokumente i izradom preslika dokumenata koji sadrže tražene informacije,
4. dostavljanjem pisane informacije ili preslike dokumenata koji sadrže informaciju ili drugi oblik informacije korisniku koji je podnio zahtjev

***II. OSNOVNI PODACI O OSNOVNOJ ŠKOLI KOPRIVNIČKI BREGI***

Osnovna škola Koprivnički Bregi javna je ustanova koja obavlja djelatnost odgoja i obrazovanja djece predškolske i školske dobi.

Škola je pravni slijednik Osnovne škole Antun Nemčić Gostovinski, Koprivnica.

Osnivač Škole je Koprivničko-križevačka županija.

Sjedište Škole je u Koprivničkim Bregima, Trg svetog Roka 2.

Škola obavlja djelatnost u sjedištu gdje se izvodi nastava za učenike od prvog do osmog razreda i u područnoj školi Glogovac gdje se izvodi nastava za učenike od prvog do četvrtog razreda.

*Osnovna škola Koprivnički Bregi obavlja sljedeće djelatnosti:*

* opće osnovno obrazovanje
* obrazovanje djece predškolske dobi

*Poslovi u okviru djelatnosti Osnovne škole Koprivnički Bregi*

* upisi u školu i ispisi iz škole s vođenjem odgovarajuće evidencije i dokumentacije,
* organizacija i izvođenje nastave i drugih oblika odgojno-obrazovnog rada s učenicima te vođenje odgovarajuće evidencije,
* vrednovanje i ocjenjivanje učenika te vođenje evidencije o tome kao i o učeničkim postignućima,
* poduzimanje pedagoških mjera i vođenje evidencije o njima,
* organizacija predmetnih i razrednih ispita i vođenje evidencije o njima,
* izdavanje javnih isprava i drugih potvrda,
* upisivanje podataka o odgojno-obrazovnom radu u e-Maticu – zajednički elektronički upisnik učenika

*Ustrojbene jedinice u sastavu Osnovne škole Koprivnički Bregi su:*

* ravnatelj
* tajništvo
* računovodstvo
* knjižnica
* pedagog

Osnovnom školom Koprivnički Bregi upravljaju ravnatelj i Školski odbor.

***III. SADRŽAJ KATALOGA INFORMACIJA***

Ovaj Katalog informacija sadrži pregled informacija koje posjeduje, s kojima raspolaže i koje nadzire Osnovna škola Koprivnički Bregi i to kako slijedi:

1. pregled informacija,
2. opis sadržaja informacija,
3. namjena informacija,
4. način osiguravanja prava na pristup informacijama.

*a) Pregled informacija*

Osnovna škola Koprivnički Bregi posjeduje informacije, raspolaže s informacijama i nadzire informacije o:

* ustroju i nadležnosti Škole
* zaposlenicima
* aktivnostima Škole
* pravnim i drugim aktima Škole
* načinu i pravilima školovanja
* učeničkim aktivnostima
* međuinstitucionalnim aktivnostima Škole

*b) Opis sadržaja informacija*

* ustroj i nadležnost Škole (opis djelokruga rada ustrojbenih jedinica)
* zaposlenici (osnovni podaci o zaposlenicima, zvanja zaposlenika)
* aktivnosti Škole (aktivnosti Škole na nastavnom, stručnom i društvenom polju)
* pravni i drugi akti Škole (Godišnji plan i program, Školski kurikulum, Vremenik pisanih provjera.)
* način i pravila školovanja (pravilnici koji se odnose na školovanje, opće odluke o pravilima školovanja, nagrađivanje najboljih učenika)
* učeničke aktivnosti (učenička natjecanja, udruge)
* međuinstitucionalne aktivnosti Škole (suradnja s osnovnoškolskim i srednjojškolskim ustanovama i drugim relevantnim ustanovama u Republici Hrvatskoj)

*c) Namjena informacija*

Namjena informacija u smislu ovog Kataloga je osiguravanje prava na pristup informacijama, sukladno Zakonu o pravu na pristup informacijama i drugim propisima.

*d) Način osiguravanja prava na pristup informacijama*

Pravo na pristup informacijama iz ovog Kataloga ostvaruje se na način i u postupku propisanom Zakonom o pravu na pristup informacijama.

Pravo na pristup informacijama ostvaruje se putem dostavljanja zahtjeva za ostvarivanje prava na pristup informacijama. Zahtjev se podnosi:

* **pisanim putem na poštansku adresu Škole:**

Osnovna škola Koprivnički Bregi

Trg svetog Roka 2

48324 Koprivnički Bregi

* **putem elektroničke pošte na sljedeće adrese:**

os-koprivnicki-bregi@kc.t-com.hr

* **telefonom na sljedeće brojeve:**

048/220-596 ravnatelj

048/830-008, tajništvo/racunovodstvo

* **telefaksom na sljedeći broj:**

048/220-596

* **usmenim putem:**

osobno na zapisnik u službenim prostorijama Osnovne škole Koprivnički Bregi svakog

radnog dana od 7:00 do 15:00 sati

Podnositelj zahtjeva nije obvezan navesti razloge zbog kojih traži pristup informacijama.

Korisnici prava na pristup informacijama oslobođeni su od plaćanja upravnih pristojbi.

Odgovor na pisani ili usmeni zahtjev za pravo na pristup informacijama Škola će proslijediti u zakonskom roku od 15 dana od dana podnošenja urednog zahtjeva.